Source: http://www.legex.ro/Legea-40-2010-103251.aspx
Timestamp: 2019-02-22 16:30:00+00:00
Document Index: 24923144

Matched Legal Cases: ['articolul 20', 'articolul 20', 'articolul 20', 'articolul 25', 'articolul 26', 'Articolul 27', 'Articolul 28', 'articolul 34', 'articolul 34', 'Articolul 40', 'Articolul 41', 'articolul 41', 'articolul 411', 'articolul 45', 'articolul 55', 'articolul 56', 'articolul 60', 'articolul 61', 'articolul 61', 'articolul 63', 'articolul 63', 'articolul 63', 'Articolul 69']

Legea 40/2010 | Legislatie gratuita
Legea 40 2010 modifica Legea 333 2003
Legea 40 2010 completeaza Legea 333 2003
Legea 40 2010 promulgat de Decretul 357 2010
Ordin 1917 2005 (1547)
Ordin 4 2007 (1510)
Legea 40 2011 (1445)
Rectificare 155 2016 (1125)
Hotărârea 1588 2007 (862)
Legea 571 2003 (797)
Ordin 27 2004 (778)
Ordin 231 2012 (713)
Legea 189 2000 (692)
Ordin 113 2008 (671)
Hotărârea 831 2004 (654)
Hotărârea 44 2004 (632)
Regulament 17 2011 (619)
Ordin 1226 2012 (616)
Ordin 1792 2002 (571)
Decretul 770 1966 (564)
Ordin 50 1990 (534)
Ordin 100 2013 (529)
Hotărârea 41 2001 (488)
Ordin 30 2012 (483)
Legea 255 1998
Hotărârea 268 1992
Ordin 3218 2016
Ordin 1099 2016
Hotărârea 1071 2012
Decizia 778 2008
Hotărârea 210 1995
Hotărârea 777 1991
Legea 218 2002
Legea 456 2003
Decretul 692 2001
Hotărârea 1354 2001
Hotărârea 692 2000
Hotărârea 200 2000
Legea 483 2002
Hotărârea 72 2007
Legea 204 2011
LEGE Nr. 40 din 9 martie 2010
pentru modificarea si completarea Legii nr. 333/2003 privind paza obiectivelor, bunurilor, valorilor si protectia persoanelor
ACT PUBLICAT IN: MONITORUL OFICIAL NR. 153 din 9 martie 2010
Art. I. - Legea nr. 333/2003 privind paza obiectivelor, bunurilor, valorilor şi protecţia persoanelor, publicată în Monitorul Oficial al României, Partea I, nr. 525 din 22 iulie 2003, cu modificările şi completările ulterioare, se modifică şi se completează după cum urmează:
1. La articolul 20, alineatul (1) se modifică şi va avea următorul cuprins:
„Art. 20. - (1) Societăţile specializate de pază şi protecţie sunt societăţi comerciale private care se constituie şi funcţionează potrivit legislaţiei comerciale şi prevederilor prezentei legi, având ca obiect de activitate paza obiectivelor, bunurilor sau valorilor, paza transporturilor de bunuri şi valori, în condiţii de maximă siguranţă a acestora, precum şi protecţia persoanelor."
2. La articolul 20 alineatul (4), litera b) se modifică şi va avea următorul cuprins:
,,b) servicii de pază a transporturilor de bunuri şi valori, precum şi servicii de consultanţă în domeniu;".
3. La articolul 20 alineatul (6), partea introductivă se modifică şi va avea următorul cuprins:
„(6) Prin servicii de pază a transporturilor de bunuri şi valori se înţelege:".
4. Titlul capitolului III se modifică şi va avea următorul cuprins:
„CAPITOLUL III
Paza transporturilor bunurilor şi valorilor, precum şi a transporturilor cu caracter special"
5. La articolul 25, alineatele (1) şi (3) se modifică şi vor avea următorul cuprins:
„Art. 25. - (1) Paza transporturilor bunurilor şi valorilor, constând în sume de bani, titluri de credite, cecuri sau alte înscrisuri de valoare, metale şi pietre preţioase, se asigură cu mijloace de transport anume destinate şi se realizează, după caz, cu jandarmi, personal propriu sau al unei societăţi specializate de pază şi protecţie, înarmaţi cu arme de foc, în condiţiile legii.
(3) Paza transporturilor bunurilor şi valorilor sau a produselor cu caracter special, aflate în tranzit pe teritoriul României, pe calea ferată ori rutieră, se asigură cu efective de jandarmi."
6. La articolul 26, alineatul (3) se modifică şi va avea următorul cuprins:
„(3) De regulă, transporturile de bunuri sau valori ori transporturile produselor cu caracter special se efectuează pe timp de zi."
7. Articolul 27 se modifică şi va avea următorul cuprins:
„Art. 27. - (1) Mijloacele auto destinate transportului bunurilor şi valorilor sau celui cu caracter special, prevăzute la art. 25, se dotează cu dispozitive tehnice de pază, alarmare, monitorizare, localizare şi supraveghere, destinate să asigure securitatea persoanelor însoţitoare, a bunurilor, a valorilor şi produselorspeciale transportate, şi se echipează cu tehnică de comunicaţii radio pe frecvenţele aprobate conform legii.
(2) In cazul transporturilor bunurilor şi valorilor constând în valori ştiinţifice, tehnice, de cultură şi artă sau al celor cu caracter special prevăzute la art. 25 alin. (2), conducătorul unităţii asigură cel puţin un echipaj de însoţire pentru paza şi protecţia bunurilor sau a valorilor respective.
(3) Transportatorii de bunuri sau valori au obligaţia monitorizării permanente a derulării transporturilor şi sesizării de urgenţă a poliţiei în caz de pericol.
(4) Cerinţele minime pe care trebuie să le îndeplinească mijloacele de transport prevăzute la art. 25 alin. (1) şi (2), pentru protecţia personalului însoţitor şi a valorilor transportate, se stabilesc prin normele metodologice de aplicare a prezentei legi."
8. Articolul 28 se modifică şi va avea următorul cuprins:
„Art. 28. - (1) Conducătorii unităţilor care deţin bunuri, valori, suporturi de stocare a documentelor, a datelor şi informaţiilor cu caracter secret de stat sunt obligaţi să asigure paza, mijloacele mecano-fizice de protecţie şi sistemele de alarmare împotriva efracţiei în locurile de păstrare, depozitare şi manipulare a acestora, precum şi în locurile unde se desfăşoară activităţi care au un asemenea caracter.
(2) Proiectele sistemelor de alarmare se avizează de Direcţia Generală de Poliţie a Municipiului Bucureşti ori de inspectoratul de poliţie judeţean pe raza căruia se află obiectivul, sub aspectul respectării cerinţelor minime de securitate împotriva efracţiei.
(3) Elementele de protecţie mecano-fizice încorporate imobilelor destinate păstrării, depozitării şi manipulării bunurilor şi valorilor de orice fel trebuie să fie rezistente la efracţie, corespunzător gradului de siguranţă impus de caracteristicile obiectivului păzit, în conformitate cu cerinţele tehnice stabilite prin normele metodologice de aplicare a prezentei legi.
(4) In sensul prezentei legi, prin elemente de protecţie mecano-fizice se înţelege: ziduri, plase, blindaje, case de fier, seifuri, dulapuri metalice, geamuri şi folie de protecţie, grilaje, uşi şi încuietori.
(5) In sensul prezentei legi, prin sistem de alarmare împotriva efracţiei se înţelege ansamblul de echipamente electronice care poate fi compus din centrală de comandă şi semnalizare optică şi acustică, detectoare, butoane şi pedale de panică, control de acces şi televiziune cu circuit închis cu posibilităţi de înregistrare şi stocare a imaginilor şi datelor, corespunzător gradului de siguranţă impus de caracteristicile obiectivului păzit.
(6) Instalarea, modificarea, inclusiv punerea în funcţiune a sistemelor de alarmare împotriva efracţiei se avizează şi se controlează potrivit prevederilor alin. (2).
(7) Proiectele sistemelor de alarmare împotriva efracţiei se întocmesc în mod obligatoriu pentru obiectivele care sunt supuse avizării poliţiei, iar elaborarea acestora se face cu respectarea cerinţelor tehnice minime stabilite prin normele metodologice de aplicare a prezentei legi."
9. Articolele 29 şi 31 se abrogă.
10. La articolul 34, alineatele (1) şi (3) se modifică şi vor avea următorul cuprins:
„Art. 34. - (1) Persoanele fizice sau juridice pot desfăşura activităţi de proiectare, instalare, modificare sau întreţinere a componentelor sau sistemelor de alarmare împotriva efracţiei, numai pe baza licenţei eliberate de Inspectoratul General al Poliţiei Române, prelungită la fiecare 3 ani, şi cu avizul prealabil al Serviciului Român de Informaţii, eliberat în termen de 30 de zile.
(3) Conducătorii persoanelor juridice, personalul tehnic al acestora şi persoanele fizice care desfăşoară activităţile prevăzute la alin. (1) se avizează de inspectoratele de poliţie judeţene sau de Direcţia Generală de Poliţie a Municipiului Bucureşti pe raza cărora/căreia societatea îşi are sediul, respectiv persoana fizică, domiciliul."
11. La articolul 34, după alineatul (3) se introduce un nou alineat, alineatul (4), cu următorul cuprins:
„(4) Persoanele licenţiate sau autorizate într-unui dintre statele membre ale Uniunii Europene sau ale Spaţiului Economic European pot desfăşura activităţile prevăzute la alin. (1)şi (3) după notificarea Inspectoratului General al Poliţiei Române."
12. Articolul 40 se modifică şi va avea următorul cuprins:
„Art. 40. - (1) Angajarea personalului cu atribuţii de pază sau gardă de corp se face pe baza atestatului eliberat în condiţiile prevăzute la art. 41 şi a certificatului de cazier judiciar.
(2) Conducătorii unităţilor prevăzute la art. 2 alin. (1), care deţin secrete de stat sau care desfăşoară activităţi de interes strategic, sunt obligaţi să solicite şi avizul Serviciului Român de Informaţii, pentru personalul angajat în vederea executării serviciului de pază.
(3) Conducătorii unităţilor prevăzute la art. 2 alin. (1) pot angaja pe durată determinată persoanele care îndeplinesc condiţiile prevăzute la art. 39 lit. a)-c), dar nu mai mult de 3 luni şi doar la prima angajare, cu scopul de a asigura perioada necesară pentru finalizarea procedurilor de angajare şi de obţinere a atestatului profesional."
13. Articolul 41 se modifică şi va avea următorul cuprins:
„Art. 41. - (1) Atestarea personalului pentru executarea activităţilor de pază a obiectivelor, bunurilor, valorilor şi de gardă de corp se face de către Direcţia Generală de Poliţie a Municipiului Bucureşti sau, după caz, de inspectoratul de poliţie judeţean în raza căruia persoana îşi are domiciliul sau reşedinţa, după absolvirea cursurilor de calificare profesională de bază şi promovarea examenului, pe baza documentelor care atestă îndeplinirea condiţiilor prevăzute la art. 39 lit. a)-c).
(2) Atestatul eliberat potrivit alin. (1) acordă dreptul persoanei deţinătoare de a practica ocupaţia de bază în domeniul reglementat de prezenta lege.
(3) Ocupaţiile care fac obiectul activităţilor de pază, tipul de formare profesională necesar pentru practicarea acestor ocupaţii şi modelul atestatului se stabilesc prin normele metodologice de aplicare a prezentei legi.
(4) Pentru cetăţenii statelor membre ale Uniunii Europene sau ale Spaţiului Economic European, atestatul se poate elibera pe baza documentelor doveditoare, eliberate de autorităţile competente din statul de origine sau de provenienţă, persoanelor care cunosc limba română, scris şi vorbit.
(5) Sunt exceptate de la obligaţia obţinerii certificatului de absolvire a cursului de calificare profesională persoanele care deţin un certificat de competenţe profesionale, dobândit potrivit legii, şi care fac dovada că au avut calitatea de poliţist sau cadru militar ori au avut, pentru o perioadă de cel puţin un an, calitatea de soldat sau gradat voluntar."
14. După articolul 41 se introduce un nou articol, articolul 411, cu următorul cuprins:
„Art. 411. - (1) Formarea profesională a personalului pentru executarea activităţilor de pază a obiectivelor, bunurilor, valorilor şi de gardă de corp se realizează prin furnizori de formare profesională din sectorul public sau privat, autorizaţi în condiţiile legii.
(2) Furnizorul de formare profesională are obligaţia de a aproba înscrierea la cursurile de calificare profesională doar a persoanelor care fac dovada îndeplinirii condiţiilor prevăzute la art. 39 lit. a)-c).
(3) Examenul de absolvire a cursurilor de calificare profesională se susţine în faţa unei comisii constituite potrivit dispoziţiilor art. 29 alin. (2) din Ordonanţa Guvernului nr. 129/2000 privind formarea profesională a adulţilor, republicată, cu modificările şi completările ulterioare. Din comisie trebuie să facă parte şi un reprezentant al Direcţiei Generale de Poliţie a Municipiului Bucureşti sau, după caz, al inspectoratului de poliţie judeţean în raza căruia furnizorul de formare profesională îşi are sediul.
(4) Tematica programelor de formare profesională se stabileşte prin normele metodologice de aplicare a prezentei legi."
15. La articolul 45, alineatul (2) se modifică şi va avea următorul cuprins:
„(2) Dotarea cu arme de foc a personalului de pază sau gardă de corp se face numai după avizarea, după caz, de către poliţie sau jandarmerie a planului de pază/protecţie a obiectivului/persoanei ori a transportului de bunuri şi valori speciale sau a produselor cu caracter special."
16. La articolul 55, literele e) şi g) se abrogă.
17. La articolul 56, literele a) şi e) se modifică şi vor avea următorul cuprins:
,,a) asigură paza cu efective de jandarmi a obiectivelor, bunurilor şi valorilor, precum şi a transportului produselor cu caracter special, stabilite prin hotărâre a Guvernului sau, după caz, prin ordin al ministrului administraţiei şi internelor, în condiţiile prezentei legi;
e) organizează cursuri de calificare, în condiţiile legii;".
18. La articolul 60, literele b), g) şi h) se modifică şi vor avea următorul cuprins:
,,b) neluarea măsurilor prevăzute la art. 25 şi la art. 27 alin. (1)-(3);
g) nerespectarea prevederilor art. 24, art. 34 alin. (2), art. 40, art. 411 alin. (2) şi art. 42;
h) instalarea de sisteme tehnice de alarmă împotriva efracţiei sau de componente ale acestora, cu încălcarea prevederilor art. 28 alin. (6) şi (7), precum şi nerespectarea prevederilor art. 30;".
19. La articolul 61, litera c) se modifică şi va avea următorul cuprins:
,,c) cu amendă de la 100 lei la 300 lei, contravenţia prevăzută la lit. e)."
20. La articolul 61 se introduce un nou alineat, alineatul (2), cu următorul cuprins:
„(2) Sancţiunea amenzii poate fi aplicată şi persoanei juridice."
21. La articolul 63 alineatul (1), partea introductivă şi litera a) se modifică şi vor avea următorul cuprins:
„Art. 63. - (1) Măsura retragerii atestatului personalului de pază sau gărzii de corp revine Direcţiei Generale de Poliţie a Municipiului Bucureşti sau, după caz, inspectoratului de poliţie judeţean în raza căruia persoana îşi are domiciliul ori reşedinţa şi se ia în mod obligatoriu în următoarele situaţii:
a) persoana a săvârşit o infracţiune în legătură cu serviciul sau o infracţiune cu intenţie;".
22. La articolul 63, alineatul (2) se modifică şi va avea următorul cuprins:
„(2) Măsura retragerii atestatului se propune de agentul constatator sau de angajatorul care a sesizat că personalul de pază sau garda de corp se află în vreuna dintre situaţiile prevăzute la alin. (1) şi se dispune de către unitatea din care face parte agentul constatator, comunicându-se acest lucru de îndată angajatorului şi persoanei sancţionate."
23. La articolul 63, după alineatul (3) se introduce un nou alineat, alineatul (31), cu următorul cuprins:
„(31) Cererea de reprimire a atestatului se poate face după un an de la luarea măsurii, cu excepţia situaţiei în care instanţa de judecată constată nevinovăţia persoanei."
24. Articolul 69 se modifică şi va avea următorul cuprins:
„Art. 69. - Normele metodologice de aplicare a prezentei legi se aprobă prin hotărâre a Guvernului."
Art. II. - Hotărârea Guvernului prevăzută la art. 69 din Legea nr. 333/2003 privind paza obiectivelor, bunurilor, valorilor şi protecţia persoanelor, cu modificările şi completările ulterioare, se adoptă în termen de 180 de zile de la data intrării în vigoare a prezentei legi.
Art. III. - Prezenta lege a fost adoptată cu respectarea prevederilor Directivei 98/34/CE din 22 iunie 1998 a Parlamentului European şi a Consiliului privind procedura pentru furnizarea de informaţii în domeniul standardelor şi reglementărilor tehnice, publicată în Jurnalul Oficial al Comunităţilor Europene nr. L204 din 21 iulie 1998.
COMENTARII la Legea 40/2010
Momentan nu exista niciun comentariu la Legea 40 din 2010
Alte acte pe aceeaşi temă cu Legea 40/2010
Legea 333 2003
privind paza obiectivelor, bunurilor, valorilor si protectia persoanelor
Decretul 357 2010
privind promulgarea Legii pentru modificarea si completarea Legii nr. 333/2003 privind paza obiectivelor, bunurilor, valorilor si protectia persoanelor